Oficialusis leidinys L 337 , 20/12/2001 p. 0027 - 0030



2001 m. gruodžio 19 d. Komisijos reglamentas (EB) Nr. 2497/2001, atidarantis Bendrijos tarifines kvotas tam tikroms žuvims ir žuvininkystės produktams, kurių kilmės šalis Kroatijos Respublika ir numatantis jų administravimą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2001 m. lapkričio 19 d. Tarybos reglamentą (EB) Nr. 2248/2001 dėl tam tikros tvarkos taikant Europos Bendrijų bei jų valstybių narių ir Kroatijos Respublikos stabilizavimo ir asociacijos susitarimą ir taikant Europos bendrijos ir Kroatijos Respublikos laikinąjį susitarimą [1], ypač į jo 4 ir 5 straipsnius, kadangi: (1) Taryba rengiasi sudaryti Europos Bendrijų bei jų valstybių narių ir Kroatijos Respublikos stabilizavimo ir asociacijos susitarimą (toliau – Stabilizavimo ir asociacijos susitarimas). (2) Laukdama, kol bus baigta nustatyti Stabilizavimo ir asociacijos susitarimo ratifikavimui ir įsigaliojimui būtina tvarka, Taryba taip pat rengiasi sudaryti Europos bendrijos ir Kroatijos Respublikos laikinąjį susitarimą dėl prekybos ir su prekyba susijusių reikalų (toliau – Laikinasis susitarimas), kuris bus taikomas nuo 2002 m. sausio 1 d. (3) Laikinajame susitarime bei Stabilizavimo ir asociacijos susitarime numatyta, kad tam tikros žuvys ir žuvininkystės produktai, kurių kilmės šalis Kroatija, gali būti importuojami į Bendriją tarifinių kvotų ribose taikant sumažintą ar nulinę muito normą. (4) Laikinajame susitarime bei Stabilizavimo ir asociacijos susitarime numatytos tarifinės kvotos yra metinės, jos pratęsiamos neterminuotam laikotarpiui. Komisija turėtų patvirtinti Bendrijos tarifinių kvotų atidarymo ir administravimo įgyvendinimo priemones. (5) 1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas [2], su paskutiniais pakeitimais, padarytais Reglamentu (EB) Nr. 993/2001 [3] susistemino tarifinių kvotų, nustatytų naudoti laikantis muitinės deklaracijose nurodytų datų chronologinės eilės, valdymo taisykles. (6) Ypatingas dėmesys turėtų būti skiriamas užtikrinti, kad visi Bendrijos importuotojai turėtų vienodą ir nuolatinį priėjimą prie tarifinių kvotų ir kad kvotoms nustatytos normos būtų netrukdomai taikomos kiekvienam atitinkamų produktų importui į visas valstybes nares iki kvotų pasibaigimo. Siekiant užtikrinti bendrojo šių kvotų administravimo efektyvumą, valstybėms narėms turėtų būti be jokių kliūčių suteikta teisė iš kvotų dydžių pasiimti reikalingus kiekius, atitinkančius faktinį importą. Tačiau šis administravimo metodas reikalauja glaudaus valstybių narių ir Komisijos bendradarbiavimo, o pastaroji turi ypač sugebėti stebėti, kokiu mastu panaudotos kvotos ir atitinkamai pranešti valstybėms narėms. Siekiant spartaus ir efektyvaus bendravimo tarp valstybių narių ir Komisijos, bendravimas, kiek įmanoma, turėtų būti palaikomas telematinio ryšio priemonėmis. (7) Šis reglamentas turėtų būti taikomas nuo Laikinojo susitarimo įsigaliojimo dienos arba nuo jo laikino taikymo dienos ir turi būti toliau taikomas įsigaliojus Stabilizavimo ir asociacijos susitarimui. (8) Šiame reglamente numatytos priemonės atitinka Muitinės kodekso komiteto nuomonę. PRIĖMĖ ŠĮ REGLAMENTĄ: 1 straipsnis 1. Produktams, kurių kilmės šalis Kroatija ir kurie išvardinti priede bei prie kurių pridedamas Laikinojo susitarimo bei Stabilizavimo ir asociacijos susitarimo Kilmės protokole numatytas kilmės įrodymas, išleidžiamiems į laisvą apyvartą Bendrijoje ir tame priede nurodytų metinių Bendrijos tarifinių kvotų ribose ir mastu taikoma sumažinta arba nulinė muito norma. 2. Šiame straipsnyje nurodytas tarifines kvotas, laikydamasi Reglamento (EEB) Nr. 2454/93 308a – 308c straipsnių, administruoja Komisija. 3. Kiekviena valstybė narė atitinkamų produktų importuotojams užtikrina vienodą ir nuolatinį priėjimą prie tarifinių kvotų, kol atitinkamos kvotos dydžio likutis tai leidžia. 4. Su tarifinių kvotų valdymu susijęs bendravimas tarp valstybių narių ir Komisijos, kiek įmanoma, palaikomas telematinio ryšio priemonėmis. 2 straipsnis 1. Siekdamos užtikrinti šio reglamento laikymąsi, valstybės narės ir Komisija glaudžiai bendradarbiauja. 3 straipsnis Šis reglamentas įsigalioja kitą dieną nuo jo paskelbimo Europos Bendrijų oficialiajame leidinyje. Šis reglamentas taikomas nuo 2002 m. sausio 1 d. ir toliau taikomas įsigaliojus Stabilizavimo ir asociacijos susitarimui. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. gruodžio 19 d. Komisijos vardu Frederik Bolkestein Komisijos narys [1] OL L 304, 2001 11 21, p. 1. [2] OL L 253, 1993 10 11, p. 1. [3] OL L 141, 2001 5 28, p. 1. -------------------------------------------------- PRIEDAS Nepaisant Kombinuotosios nomenklatūros aiškinimo taisyklių, laikoma, kad produktų aprašymas turi tik orientacinę vertę, o preferencinė sistema šio priedo kontekste nustatoma pagal KN kodus. Kai nurodyti ex KN kodai, preferencinė sistema nustatoma taikant KN kodą ir remiantis atitinkamu aprašymu. Eilės Nr. | KN kodas | TARIC poskyris | Aprašymas | Metinis kvotos dydis | Muito norma | 09.1581 | 03019110 | | Upėtakiai (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache un Oncorhynchus chrysogaster): gyvi; švieži arba atšaldyti; užšaldyti; vytinti, sūdyti arba užpilti sūrymu, rūkyti; filė ir kita žuvų mėsa; miltai, rupiniai ir granulės, skirti žmonėms vartoti | 30 tonų | be muito | 03019190 | | 03021110 | | 03021190 | | 03032110 | | 03032190 | | 03041011 | | ex03041019 | 40 | ex03041091 | 10 | 03042011 | | ex03042019 | 50 | ex03049010 | 11, 17, 40 | ex03051000 | 10 | ex03053090 | 50 | 03054945 | | ex03055990 | 61 | ex03056990 | 61 | 09.1582 | 03019300 | | Karpis: gyvas; šviežias arba atšaldytas; užšaldytas; vytintas; sūdytas arba užpiltas sūrymu, rūkytas; filė ir kita žuvų mėsa; miltai, rupiniai ir granulės, skirti žmonėms vartoti | 210 tonų | be muito | 03026911 | | 03037911 | | ex03041019 | 30 | ex03041091 | 20 | ex03042019 | 40 | ex03049010 | 16 | ex03051000 | 20 | ex03053090 | 60 | ex03054980 | 30 | ex03055990 | 63 | ex03056990 | 63 | 09.1583 | ex03019990 | 80 | Jūrinis karosas (Dentex dentex ir Pagellus spp.): gyvas; šviežias arba atšaldytas; užšaldytas; vytintas, sūdytas arba užpiltas sūrymu, rūkytas; filė ir kita žuvų mėsa; miltai, rupiniai ir granulės, skirti žmonėms vartoti. | 35 tonos | be muito | 03026961 | | 03037971 | | ex03041038 | 80 | ex03041098 | 77 | ex03042095 | 50 | ex03049097 | 82 | ex03051000 | 30 | ex03053090 | 70 | ex03054980 | 40 | ex03055990 | 65 | ex03056990 | 65 | 09.1584 | ex03019990 | 23, 28 | Paprastasis vilkešeris (Dicentrarchus labrax): gyvas; šviežias arba atšaldytas; užšaldytas; vytintas; sūdytas arba užpiltas sūrymu, rūkytas; filė ir kita žuvų mėsa; miltai, rupiniai ir granulės, skirti žmonėms vartoti. | 550 tonų | be muito | 03026994 | | ex03037700 | 10 | ex03041038 | 85 | ex03041098 | 79 | ex03042095 | 60 | ex03049097 | 84 | ex03051000 | 40 | ex03053090 | 80 | ex03054980 | 50 | ex03055990 | 67 | ex03056990 | 67 | 09.1585 | 16041311 | | Paruoštos arba konservuotos sardinės | 180 tonų | 6 % | 16041319 | | ex16042050 | 10, 19 | 09.1586 | 16041600 | | Paruošti arba konservuoti ančiuviai | 40 tonų | 12,5 % | 16042040 | | --------------------------------------------------